**GOSPODARSKA ŠKOLA, Vladimira Nazora 38, 40 000 Čakovec**

KLASA: 406-09/20-01/1

URBROJ: 2109-60-01-20-5

Broj: J-001/2020

Čakovec 6. veljače 2020.

**POZIV NA DOSTAVU PONUDE**

Poštovani,

Naručitelj GOSPODARSKA ŠKOLA, Čakovec, Vladimira Nazora 38, OIB 38837480958pokrenuo je nabavu broj:**J-001/2020 za Izrada i montaža građevinske limarije – unutarnji prostor polukružnog objekta hangara** te vam upućujemo ovaj Poziv na dostavu ponude.

Ovaj poziv za ponudu objavljen je na internetskim stranicama <http://ss-gospodarska-ck.skole.hr/>

Sukladno članku 12. ZJN 2016 za godišnju procijenjenu vrijednost nabave iz Plana nabave manju od 200.000 kuna bez PDV-a odnosno 500.000 kuna bez PDV-a *(tzv. Jednostavna nabava)* Naručitelji nisu obvezni provoditi postupke javne nabave propisane Zakonom o javnoj nabavi.

**1. OPIS PREDMETA NABAVE**

**Predmet nabave** su radovi: **izrada i montaža građevinske limarije – unutarnji prostor polukružnog objekta hangara** prema tehničkim specifikacijama iz Troškovnika. Predmet nabave uključuje dostavu, izradu i ugradnju (montažu) limarije na školskoj ekonomiji – Mihovljanska bb.

Količina predmeta nabave sukladna je Troškovniku koji čini dio ovog poziva za dostavu ponuda.

Procijenjena vrijednost nabave (bez PDV): **90.000,00 kn bez PDV-a**

**2. UVJETI NABAVE**

Vaša ponuda treba ispunjavati slijedeće uvjete:

* **Način izvršenja: Putem ugovora**
* **Rok izvršenja:** U roku od **60 dana** od dana potpisa ugovora
* **Rok valjanosti ponude: 90 dana**od dana isteka roka za dostavu ponuda
* **Mjesto izvršenja:** Gospodarska škola-školska ekonomija, Čakovec, Mihovljanska bb
* **Rok, način i uvjeti plaćanja: 50 % u roku od 5 dana od potpisivanja ugovora, a 50 % u roku od 5 dana od dana završetka radova. E-Račun se ispostavlja na adresu Naručitelja** Gospodarska škola, Čakovec, Vladimira Nazora 38, s naznakom broja ugovora.
* **Cijena ponude (odredbe o cijeni ponude):** Obuhvaća **izradu i montažu građevinske limarije – unutarnji prostor polukružnog objekta hangara** prema Troškovniku i specifikacijama u prilogu
* **Kriterij odabira ponuda*:***
* Kriterij za odabir ponude u ovom postupku jednostavne nabave je **najniža cijena.**
* Ukoliko do isteka roka za dostavu ponude bude zaprimljeno dvije ili više ponuda sa istom, najnižom cijenom, prednost će imati ponuda Ponuditelja koja je sukladno Upisniku o zaprimanju ponuda zaprimljena ranije.

**3. DOKAZI SPOSOBNOSTI**

Svaki ponuditelj mora u postupku jednostavne nabave dokazati svoj upis u sudski, obrtni, strukovni ili drugi odgovarajući registar države sjedišta gospodarskog subjekta. Upis u registar dokazuje se odgovarajućim izvodom, a ako se oni ne izdaju u državi sjedišta gospodarskog subjekta, gospodarski subjekt može dostaviti izjavu s ovjerom potpisa kod nadležnog tijela. Izvod ili izjava ne smije biti starija od tri mjeseca računajući od dana početka postupka jednostavne nabave.

**Osnove isključenja:** Javni naručitelj isključit će ponuditelja iz postupka odabira ako nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako je gospodarskom subjektu sukladno posebnim propisima odobrena odgoda plaćanja navedenih obveza.

Za potrebe dokazivanja, gospodarski subjekt dužan je u ponudi dostaviti:

 - **potvrdu porezne uprave o stanju duga koja ne smije biti starija od 30 dana računajući od dana slanja poziva za dostavu ponuda** ili jednakovrijedni dokument nadležnog tijela države sjedišta gospodarskog subjekta.

**4. BITNI UVJETI ZA IZVRŠENJE UGOVORA**

##  Načelo savjesnosti i poštenja

Odabrani ponuditelj jamči i obvezuje se da nije počinio niti da je itko prema njegovom znanju počinio niti jednu od sljedećih radnji, te da neće počiniti, niti će ikoja osoba koja djeluje uz njegovo znanje ili suglasnost počiniti ikoju od tih radnji, a to su:

1. nuđenje, davanje, primanje ili traženje bilo kakve neprimjerene koristi kojom bi utjecao na djelovanje zaposlenika Naručitelja u vezi s predmetnim postupkom nabave odnosno provedbom ugovora zaključenog na temelju istog,
2. svako djelo kojim se neprimjereno utječe ili se nastoji utjecati na postupak nabave ili provedbu zaključenog ugovora na štetu Naručitelja, uključujući i tajni dogovor ponuditelja.

U tom smislu, ako je neki član Uprave odabranog ponuditelja, voditelj projekta ili dužnosnik upoznat s nekim činjenicama, smatra se da je s time upoznat i odabrani ponuditelj.

**Popis gospodarskih subjekata s kojima je Naručitelj u sukobu interesa ili navod da takvi subjekti ne postoje.** Sukladno članku 80. stavak 2. točka 2. ZJN 2016 naručitelj objavljuje da ne postoje gospodarski subjekti s kojima je Naručitelj u sukobu interesa.

**5. STAVNI DIJELOVI PONUDE**

Ponuda treba sadržavati:

* **Ponudbeni list**
* **Dokazi – Sudski registar, potvrde i izjave**
* **Troškovnik s Tehničkim karakteristikama**

**6. NAČIN IZRADE I DOSTAVA PONUDE**

Ponuda se dostavlja u izvorniku i izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova. Ponuda se uvezuje na način da se onemogući naknadno vađenje ili umetanje listova. Ako je ponuda izrađena u dva ili više dijelova, svaki dio se uvezuje na način da se onemogući naknadno vađenje ili umetanje listova. Dijelove ponude kao što su uzorci, katalozi, mediji za pohranjivanje podataka i sl. koji ne mogu biti uvezani ponuditelj obilježava nazivom i navodi u sadržaju ponude kao dio ponude. Ako je ponuda izrađena od više dijelova ponuditelj mora u sadržaju ponude navesti od koliko se dijelova ponuda sastoji. Stranice ponude se označavaju brojem na način da je vidljiv redni broj stranice i ukupan broj stranica ponude. Kada je ponuda izrađena od više dijelova, **stranice se označavaju na način da svaki slijedeći dio započinje rednim brojem koji se nastavlja na redni broj stranice kojim završava prethodni dio** **uz prikaz ukupnog broja stranica npr. prva stranica će biti označena sa 1/10, a zadnja stranica kao 10/10, ukoliko je ukupni broj stranica 10**. Ako je dio ponude izvorno numeriran (primjerice katalozi), ponuditelj ne mora taj dio ponude ponovno numerirati. Ponude se pišu neizbrisivom tintom. Ispravci u ponudi moraju biti izrađeni na način da su vidljivi. Ispravci moraju uz navod datuma ispravka biti potvrđeni potpisom ponuditelja.

Ponuda se u zatvorenoj omotnici dostavlja na adresu naručitelja navedenu u pozivu za dostavu ponuda. Ukoliko ponuditelj ponude ne šalje poštom, već je osobno predaje, to će učiniti u urudžbenom uredu – tajništvu škole.

Ponuda se dostavlja na Ponudbenom listu ovog Poziva na dostavu ponude, a koje je potrebno ispuniti i potpisati od strane ovlaštene osobe ponuditelja.

Ponudu koja ne ispunjava uvjete i zahtjeve vezane uz predmet nabave iz ovog Poziva na dostavu ponuda Naručitelj neće prihvatiti.

* **Rok za dostavu ponude: 14.2.2020. godine do 10 sati**
* **Način dostave ponude: Ponuda se može dostaviti do navedenog roka zatvorena u omotnici.**
* **Mjesto dostave ponude: GOSPODARSKA ŠKOLA, Čakovec, Vladimira Nazora 38**s naznakom: **J-001/2020 izrada i montaža građevinske limarije – unutarnji prostor polukružnog objekta hangara „ne otvaraj“.**
* **Rok i mjesto otvaranja ponuda**

Otvaranje ponuda biti će dana 17. veljače 2020. u 10:00 sati, u prostorijama Naručitelja.

Otvaranje ponuda nije javno.

Ovaj postupak provodi se sukladno Pravilniku o provedbi postupaka jednostavne nabave Gospodarske škole od 6. ožujka 2019. godine.

Na ovaj postupak ne primjenjuje se Zakon o javnoj nabavi.

Naručitelj zadržava pravo poništiti ovaj postupak nabave u bilo kojem trenutku, odnosno ne odabrati niti jednu ponudu, a sve bez ikakvih obveza ili naknada bilo koje vrste prema ponuditeljima.

**7. OSTALO**

* **Sve obavijesti u vezi s predmetom nabave kao i uvid u objekt na školskoj ekonomiji Mihovljan na kojem će se tražena građevinska limarija ugrađivati moguće je dogovoriti s kontakt osobom – Vladimirom Šoštarićem na telefon 040/395-302 ili e-mail:** **gopodarska-skola-cakovec@ck.t-com.hr**
* **Obavijest o rezultatima predmetne nabave: Naručitelj će o izboru najpovoljnije ponude obavijestiti sve ponuđače u roku od 30 dana od isteka roka za dostavu ponude na e-mail adresu.**

**Ravnatelj**

 **Renato Vinko, mag. ing. traff**

**GOSPODARSKA ŠKOLA**

**Vladimira Nazora 38**

**40 000 Čakovec**

KLASA: 406-09/20-01/1

URBROJ: 2109-60-01-20-6

Broj: J-001/2020

Čakovec 6. veljače 2020.

**TEHNIČKE KARAKTERISTIKE**

**za**

PREDMET NABAVE: **Izrada i montaža građevinske limarije – unutarnji prostor polukružnog objekta hangara**

**Vrsta materijala: plastificirani lim bijele boje (RAL 9002)**

- zidni paneli punjeni poliuretanom debljine 10 cm (samo za 3 vanjska zida, pregradnog zida i stropnog dijela prostora obje hladnjače)

- zidni paneli punjeni poliuretanom debljine 5 cm od kojih će biti napravljeni prostori kancelarije, WC-a i svlačionice. Od navedenih panela debljine 5 cm biti će napravljeno prednje pročelje, strop i pregrade između Wc-a i svlačionice, dok će između svlačionice i hladnjače pregradni zid biti 10 cm.

Na prostoru kancelarije, Wc-a i svlačionice napraviti izrez za vrata veličine 80 cm x 200 cm, bez ugradnje vratiju, ali s limenim opšavima unutarnje i vanjske strane prostorije.

Na prostoru kancelarije napraviti izrez za 1 komad prozora veličine 100 cm x 100 cm, bez ugradnje prozora, ali s limenim opšavima unutarnje i vanjske strane prostorije.

Na prostore hladnjača napraviti izreze za 2 komada vratiju veličine 200 cm x 200 cm, bez ugradnje vratiju, ali s limenim opšavima unutarnje i vanjske strane prostorije.

Dužine gore navedenih prostorija trabaju biti: kancelarija 7 m, Wc 2 m, svlačionica 3 m, 1. hladnjača 5 m, 2. hladnjača 3 m. Ukupna dužina svih prostorija 20 m, širina 3,7 m i visina cca. 2,4 m.

Unutarnja strana polukružnih istaka (ulazna strana ravnog polukružnog pročelja gdje se nalaze vrata te stražnja strana ravnog polukružnog istaka)

Oblačenje gore navedenih polukružnih unutarnjih ravnih strana s vertikalno niskoprofiliranim limom (T-22) bez filca koji se pričvršćuje na gore navedene strane pročelja bez vratiju sa svim kutnim i završnim sigmentiranim lajsnama potrebnim pri montaži gore navedenog lima.

Za gore navedene radove biti će potrebno pričvrstiti drvenu podkonstrukciju od letvi na koju će se pričvršćivati gore navedeni vertikalno niskoprofilirani lim.

**Napomena:** U gore navedene radove uračunati sav pričvrsni i zaptivni materijal potreban pri montaži